કેરળ સરકારે પણ આ ઓફર ઠુકરાવા પર મોદી સરકારની નિંદા કરી પરંતુ હવે આ ઓફરની સત્યતાનો ખુલાસો થયો છે. 22 ઓગસ્ટે યુએઈના પ્રિન્સ નાહયાન તરફથી કરાયેલા ટવિટમાં ભારતની દરેક સંભવ મદદનો ભરોસો આપ્યો પરંતુ ક્યાંય પણ 700 કરોડ રૂપિયાની રજૂઆતની વાત કહેવામાં આવી નથી. હવે ભારતમાં યુએઈના રાજદૂતે પણ સ્પષ્ટ કરી દીધુ છે કે તેમના તરફથી ભારતને મદદનો ભરોસો આપવામાં આવ્યો છે પરંતુ 700 કરોડ રુપિયાનો આંકડો ક્યાંથી આવ્યો તે તેમને ખબર નથી. આ નિવેદન બાદ સવાલ ઉઠવા લાગ્યા છે કે શું કેરળના મુખ્યમંત્રીએ યુએઈના 700 કરોડની ઓફર અંગે જૂઠ કહ્યુ છે?